BOS DENBORALDIA 13-2011-2012 – Bilbao Orkestra Sinfonikoa\nBOS DENBORALDIA 13-2011-2012\n22 - 23martxoa 2012\nW.A. Mozart:Kontzertua La maiorrean, K.488\nP.I. Tchaikovsky:2. sinfonia\nDavid Porcelijn, zuzendaria\n22 martxoa 2012 Euskalduna Jauregia 20:00 h.\n23 martxoa 2012 Euskalduna Jauregia 20:00 h.\nGaurko egitaraua jenialtasunez, goiztiartasunez eta, batez ere, sentimenduz beteta dago. Hiru konpositore handik -Rossini, Mozart eta Tchaikovsky- (musikaren historian izan duten rolak berretsi eta areagotzen du bizitzan izan zuten arrakasta) euren sentimenduei buruz hitz egiten digute, azalduz nola lortu zuten XVIII eta XIX. mendeak musikaren historiako bi menderik garrantzitsuenetakoak izatea. Maitasunaren sentimendua, isilpean ezkondutako senar-emazte batzuen topaketetan gauzatua eta “zetazko eskailera” batek ahalbidetua; hemeretzigarren mendeko Erromantizismo musikalaren sentimendua, Mozarten pianorako Kontzertuan aurreratua; eta sentimendu abertzalea, sorterriarekiko maitasunezkoa, Tchaikovskyren Bigarren Sinfonian hain presente dagoena.\nRossini konpositore karismatikoa izan zen, eta komunikazio zuzena sortu ahal izan zuen bere garaiko publikoarekin. Idatzi zuen lehenengo operatik (Demetrio e Polibio) hasi eta azkenekora arte (Guillaume Tell) –azken horrek izan zuen arrakasta izugarriaren ostean, ezustean, musika eszenikoaren mundua utzi, eta erabaki zuen ez zuela gehiago opera bat konposatuko, geratzen zitzaizkion berrogei urteetan–, bere garaiko pertsonari ospetsuena izan zen. 1812an, Rossinik hemezortzi urte zituela, bere L’ Inganno felice fartsa komikoa estreinatu zen Venezian, eta hain arrakastatsua izan zen, ezen San Moisè antzokiko enpresariak beste hiru lan idazteko eskatu baitzion. Hain ohikoa zuen azkartasunarekiko fideltasunez –hogeita hemeretzi opera idatzi zituen hemeretzi urtean–, laster konposatu zuen lehenengoa, La scala di seta, urte hartako maiatzaren 9an estreinatu zena. Giuseppe Foppak idatzitako izenburu bereko lan frantses batean zegoen oinarrituta, eta XVIII. mendeko Parisen girotua. Argumentuak Giulia eta Dorvilen zorionak eta zoritxarrak azaltzen ditu modu komikoan. Senar-emazte horiek isilpean ezkondu ziren, eta emazteak bere logelako leihotik gauero jaurtitzen duen “zetazko eskailerari” esker gauzatzen dira euren arteko topaketak. Operak ez zuen espero zen arrakastarik izan, eta, estreinatu ostean, oso gutxitan programatu zen berriro –oso kritikatua izan zen, Cimarosaren Il matrimonio segreto lanaren argumentuaren antz handia zuelako eta hizkera konplexuegia zerabilelako–, baina lan horren obertura bai erabiltzen da kontzerturako errepertorioetan. Harien ondoren, oboeak, txirulak eta tronpak egiten dute sarrera. Lehenengo konposizioa alaia eta arina da, eta argumentuaren zalaparta islatzen du; hariak jotako atala da, eta egurrezko haizeak errepikatzen du; azken instrumentu horrek, aldi berean, oberturako bigarren konposizioa aurkezten du. Rossinik hain ohikoa zuen crescendoaren ostean, garapena entzuten da; bertan, berriro jotzen da bigarren gaia, eta hasierako allegroak laburbilketa egiten du, erabat jai girokoa den amaierako klimax batera helduz.\nXVIII. mendearen hasieran, eliz musika organoan zegoen oinarrituta, eta musika sekularra, berriz, klabizenbaloan. Teklaturako musika konposatzen zutenak konturatzen hasi ziren beharrezkoa zela klabizenbaloaren potentzia eta klabikordioaren maila dinamikoa uztartuko zituen instrumentu bat aurkitzea, eta, modu horretan, pianofortearen sorrera ahalbidetu zuten. Hasieran, instrumentu horrek ez zuen oso harrera ona izan, soinuaren bolumen nahikorik ez zuelako; alabaina, mende osoan zehar, zenbait hobekuntza egin zitzaizkion, eta, horrela, pianoa instrumentu gorena izatera heldu zen. Pianoaren arrakasta itzelaren alde gehien egin zuten konpositoreen artean, J.S. Bachen bi seme zeuden: Carl Philipp Emanuel eta Johann Christian –zeinak, 1768an, pianorako lehenengo kontzertua eskaini zuen historian–. Baina Mozartek eragin zuen pianoaren erabateko garaipena; izan ere, Europa osotik bidaiatu zuen bere konposizioak joz eta instrumentu berriaren potentziala erakutsiz. Aldi berean, melomanoen talde edo Elkarteak sortzen hasi ziren. Talde horiek kontzertu publiko eta pribatuak antolatzen zituzten Europa osotik, eta, horrela, Mozart Vienan bizitzen hasi zenean, 1781ean, hamar errezitalditik gora zituen kontratatuta. Piano-jotzaile bikain gisa zein konpositore gisa berdin-berdin miresten zen Mozart, eta kontzertu horiek bere bitarteko nagusia izan ziren interpretatzaile gisa, Salzburgoko konpositorearen diru-sarrera nagusiak ere izateaz gain. Gainera, kontzertu horiek bere bizitzako garairik oparoenetakoa piztu zuten. 1785-86ko neguan, eskolak eman eta errezitaldiak egiteaz gain, Mozartek Le nozze di Figaro idatzi zuen, eta, gainera, pianorako hiru Kontzertu ere sortu zituen. Lehenengoa eta denetan lirikoena, 23.a, 1786ko martxoaren 2an amaitu zuen, eta, ziurrenik, konpositoreak berak estreinatu zuen egun batzuk geroago, Austriako hiriburuan harpidetza bidez kontratatuta zituen kontzertuetako batean; hain zuzen ere, “Lenten” delakoetan. Kontzertuak oso izaera sentimentala du –Mozartek La maiorraren tonalitate epel eta gozoa aukeratu zuen, eta, lehen aldiz, nahiago izan zuen klarineteen soinu sakona erabili, oboeena erabili beharrean–. Hasteko, pianoak jotako melodia zoragarria entzun daiteke, Allegroa, obra osoan nagusituko den kutsu minbera iragarriz. Bakarlariak elkarrizketa burutsua darabil orkestrarekin, eta solasaldi hori bereziki aparta da mugimenduaren erdialdean. Mozartek berezkoa zuen kadentzia agertzen da hemen. Mugimendu geldoa –Adagioa, ohikoagoa den Andantearen ordez– fa diese minorrean dago idatzita. Tonalitate hori oso gutxi erabili zuen bere konposizio-katalogoan, eta horrek, kromatismo ugariekin eta seidun napolitarraren akorde malenkoniatsuaren presentziarekin batera, tonu tragiko eta sakona ematen dio. Allegro assai erako amaiera Sonata-Rondó ezin ederragoa da, berriz ere La maiorraren tonalitatea dakarrena, melodia alai eta indartsuak erabililz.\n1872ko udan, Tchaikovsky Karmenkara (Ukraina) bueltatu zen, oporrak bere anaietako batzuekin igarotzeko asmoz. Han, ikasturte nekagarriak eragindako neke fisikoa gainditu zuen (izan ere, ikasturte hartan, konpositore gisa aritzeaz gain, kritikari eta irakasle lanetan ere ibili zen), eta, gainera, berriro aurkitu zen Errusiako folklorearekin eta bertako nekazarien kantuekin. Han hasi zuen, era berean, bere Bigarren Sinfonia izango zena, eskualde hura izendatzeko erabiltzen zen izen berarekin bataiatu zuena: “Errusia txikia”. Uda ostean, Tchaikovskyk buru-belarri jarraitu zuen Sinfonia horretan lanean, Ussovon eta Moskun; azkenean, urte hartako azaroan amaitu zuen. Handik gutxira, hau idatzi zion bere anaia Modesti: “Nire konposiziorik onena da, gutxienez formaren egokitasunari dagokionez”. San Petersburgora egindako bidaia bat aprobetxatuta (Opera Inperialeko gerentearekin elkartu eta Oprichnik operaren ekoizpen posibleari buruz hitz egiteko), Tchaikovsky Rimsky-Korsakov eta haren familiarekin elkartu zen, bere Sinfonia berriaren Finalea erakusteko asmoz. Entzule haiek zinez gustura entzun zuten doinua, eta antzeko harrera jaso zuen Moskun, 1873ko otsailean, lana Nicholas Rubinsteinen zuzendaritzapean estreinatu zuenean. Lana berehala kontratatu zuten beste emanaldi baterako, eta hainbesteko arrakasta izan zuen, ezen Tchaikovsky eszenatokira irten behar izan baitzen mugimendu bakoitzaren ostean, eta zilarrezko kopa eta ereinotzezko koroa oparitu zizkioten. “Errusia txikia” lanean, konpositoreak musikaren mugimendu nazionalistan hartu zuen parte, hori oso gutxitan egin bazuen ere. Hain zuzen ere, mugimendu horren ordezkaririk nagusiena “Bosteko Taldea” izan zen -Cui, Borodin, Mussorgsky, Balakirev eta Rimsky-Korsakov-. Hala ere, honela idatzi zion Madame von Meck ongileari: “Elementu errusiarra oroitzapen baten gisan agertzen da nire musikan. Mendialdean hazi nintzen, eta txiki-txikitatik kantu folkloriko errusiarren ezaugarrien edertasun ulertezinean murgildu nintzen”. Tckaikovskyk uste zuen eragin errusiarra forma klasiko tradizionalen bitartez bideratu behar zela, eta ez modu errusiar bereizgarrian, nazionalistek aldarrikatzen zuten moduan. Lehenengo mugimendua, Andante sostenuto-Allegro commodo, sarrera geldo batekin hasten da. Konposizio hori “Volga amatik jaisten” kantu errusiarraren aldagai batean dago oinarrituta, eta tronparen soloarekin hasten da. Horren ostean, gai nagusi zurrunbilotsua entzuten da, eta, horri kontraste eginez, bigarren konposizio zoragarri bat dator gero, lehenengoa baino askoz ere gozoagoa. Mugimenduari amaiera emateko, hasierako kantu errusiarra gogorarazten zaigu berriro. Bigarren mugimenduaren musika, Andantino marciale, quasi moderato, 1869an konposatu zuen eta inongo arrakastarik izan ez zuen Undine operakoa da. Izan zuen harrera eskasa ikusita, Tchaikovskyk partitura suntsitu zuen, eztei-martxari dagokion pasarte hori izan ezik. Erdialdean, “Biraka dabil nire irulea” kantua entzun daiteke, urte hartan moldatu eta argitaratu zituen hamabost kantu folkloriko errusiarretako bat. Hirugarren mugimenduko scherzoa, Allegro molto vivace motakoa, Borodin eta Rimsky-Korsakoven musikaren antzekoa da, eta Moderato assai-Allegro vivo erako Finaleak orkestra-kolore eta erritmo ugari erakusten ditu, “Kurriloa” melodia ukrainarra oinarri hartuta. Oso segurtasun gutxiko izaera izan zuen beti, eta, ondorioz, beste batzuetan bezala, Tchaikovskyri iruditu zitzaion konposizioa inperfekzioz beteta zegoela, eta, beraz, 1879an modu sakonean orraztu zuen. Gaur egun, orraztutako bertsioa jotzen da normalean.\nDavid Porcelijn Danimarkako Sønderjyllands Symfoniorkester orkestraren zuzendari titularra da 2010eko irailetik. Adelaidako Orkestra Sinfonikoaren zuzendari musikala eta zuzendari artistikoa izan da, bai eta Tasmaniako Orkestra Sinfonikoaren zuzendari titularra eta zuzendari artistikoa, Belgradeko RTBren Orkestra Sinfonikoaren zuzendari titularra eta zuzendari artistikoa, eta Herbeheretako Dantza Antzokiaren zuzendari titular eta orkestra zuzendaria ere. Gainera, orkestra-zuzendaritzako irakaslea izan da Utrecht – Amsterdam Kontserbatorioan eta Sydneyko Musika Kontserbatorioan.\nDavid Porcelijnek orkestra asko zuzendu ditu: Londresen, London Philharmonic Orchestra, London Sinfonietta, BBC Symphony Orchestra eta Philharmonia Orchestra; eta, hiri horretatik kanpo, besteak beste eta azken denboraldiei dagokienez, Sydney Symphony, Bergen Philharmonic, SWR Sinfonieorchester Baden Baden und Freiburg, Hamburger Symphoniker, Nürnberger Symphoniker, Kuopio Symphony Orchestra, Kanaria Handiko Orkestra Filarmonikoa, NDR Radiophilharmonie eta Poloniako Irrati Nazionalaren Orkestra Sinfonikoa.\nBere beste sinfonietako batzuei darien dramatik aldenduta, Tchaikovskyren Bigarrena gai herrikoietatik abiatuta eraikitzen da; ondorioz, musikagilea nazionalistekin adiskidetu zen berriro eta “Errusia Txikia” titulua justifikatu zuen. 1873ko otsailean estreinatua, hain arrakasta handia lortu zuen, berriro programatu zen urte horretako apirilean eta maiatzean, zaleen eskaerari erantzuteko. Villalobos, bere jatorriari leial beti, kasu honetan brasildarra, baita Bach miretsiaren omenaldia egiten dionean ere, eta Mozart, beti bikain piano eta orkestrarako solasaldiak idaztean.


2015 Bidaiak - Archivo Getxophoto\nHome ›Artxiboa ›2015 Bidaiak\nLehenengo argazkilariak bidaiariak izan ziren. XIX. mende amaieratik –lehenengo beren jatorrizko herrialdeetan, gero, Italian, pintoreen arrastoaren atzetik, eta ondoren,\nEgipto eta Ekialde Hurbileko aztarnategi arkeologikoetan– beren tresna berriaren bitartez, artea eta arkitekturaren historia jasotzen hasi ziren, historia hura betikotuz. Garai hartan bidaiariak ikustea arraroa zen. Mende eta erdi geroago, argazkilaritzaren estatusa eta erabilera erabat aldatu direnean, bidaia masa-fenomeno bilakatu da, mundu osora zabaldu eta turismoaren sinonimo izatera pasatu da. Bidaia eta irudia inoiz baino elkartuago daude, eta zirrara esanguratsuen eta gizartearen eboluzio globalaren ardatza dira.\nErronkak eta eraldaketak hobeto ulertu ahal izateko, azpimarratzekoa da bidaia-argazkilaritzaren esparruan bidaia-antolatzaileek nabarmen aldatu dutela panorama, eta smartphonen bitartez guztiak bihurtu garela irudi-ekoizle. Lehendabiziko esploratzaileen ondoren, antropologoak eta etnologoak hasi ziren zilarrezko irudia erabiltzen, beren ikerketak osatu eta gizateriaren tipologia osatzeko. Lehenengo bidaiariek ez bezala, antropologo eta etnologoek, argazkilaritza, helburu zientifikoarekin burutu zuten. Bidaiari dirudun haiek, familian edo lagunekin, paisaia zoragarriak, arte-lanak edo monumentu garrantzitsuak bilatu nahian, mundu osoan egindako bidaietan ateratako argazkiak souvenir gisa gordetzen zituzten albumetan. Zaletu horiek ugaritu, prentsa ilustratua garatu eta prentsa euskarri espezializatu bihurtu zenean, bidaia-argazkilaritza profesionala jaio zen. Amets bat aurkitzeko borondatea, sedukzioa eta esploratzeko gogo bizia konbinatuz, argazkilaritzak ez zion exotismoari uko egin, eta postalaren industria, brillodun paperean egindako hileroko inprimakiak eta ikuspegi sinplista eta estereotipatua elikatu zuen munduaren ikuspuntua sortu zuen. Beste leku batzuetako esperientzia fisikoaren aurrean, mundura sartzeko aukera izan genuen eta dugu gaur egun ere, gero eta gehiago ordezkatzen duen ilusio kodifikatuaren bitartez. Ez da Nicolas Bouvier-en maiteminduak eta bidaia estandarizatuetatik ihes egiten duten abenturazaleak baino askoz gehiago gelditzen.\nGaur egun –bidaian bertan, edo, gutxienez, joan-etorrian– edozeinek sor ditzake irudiak, berehala igorri eta ezagunekin partekatu. Eta, zorionez, hobe da horrela. Baina hemen, argazkilaritza-gaiak baino gehiago, gai sozialak daude jokoan. Irudi digitala bidaiaren zati da, aireportuan bi ordu lehenago agertu behar izatea bezalaxe. Berezko jardutea da, iraganeko jardutearekin eta souvenir bat gordetzeko gogoarekin mintzatzen dena. Zenbat denboraz eta nola gordeko den ez dakigun souvenir-a. Sare sozialetan eta jasotzen ditugun mezuetan –gure ezagunen bidaien lekuko direnak– erraza da azpimarratzea estereotipoak zein neurritan dauden finkaturik. Bidaia –horrela deitu badiezaiokegu–, buruan dugun klixea benetan existitzen dela ziurtatzera joatean datza. Eta klixe hori errepikatzean.\nIrudiaren praktika masibo horrek argazkilariak –argazkilari gisa definitu direnak eta programazioan nabarmentzen ditugunak– beren tresnak zergatik eta nola erabili nahi dituzten erabakitzera derrigortzen ditu eremu ezaguna uzten dutenean. Jakina, proposamenak askotarikoak dira: gauza berriak aurkitzeak eragiten dituen sentsazio liluragarrien gozamenaren baieztapenetik, bidaiariak ulertu nahi dituen hainbat egoeraren analisira arte. Dokumentala edo poetikoa, analitikoa, deskribatzailea edo kontzeptuala, proiektu baten inguruan bidaia batean egindako argazkilaritza –sarri bizitzeko modu baten aukeraketa dena–, argazkia aztertzeko modu bilakatzen da; bere jatorrian, gai garaikideetan, gaur egun eskaintzen dituen aukeretan, zentzua emateko duen gaitasunean edo ezintasunean aztertzeko modu bihurtzen da. Horrek guztiak irudi finkoaren jardute guztientzat balio du, baina dagokigun eremuan ñabartu egiten da, piramideen aurrean beren tripodeak jarriz liluratzen ziren kameralarietatik mundua bera ere aldatu egin delako, eta bidaiak, jada, ez duelako zentzu berbera.\nJendetza-turismoak eguzkia, harea fineko hondartzak, palmondoak, koralak, lakuak edo esmeralda koloreko ura bilatzen duen jendetza eragin badu ere, bidaiari-mota berri bat jaio da, ugaritzen ari den bidaiari-mota. Bidaiari horiek ez dute lekualdatzea aukeratu. Derrigortuak sentitu dira. Arrazoi ekonomikoak tarteko, landa utzi eta gero eta gehiago hedatzen ari diren hirietara joan diren barrualdeko immigranteak; erregimen diktatorialetatik, gatazken beldurretik, hondamendi ekologiko eta ekonomikoetatik ihes egiten duten errefuxiatuak. Desplazatu zenbatezin horiek argazkilarien ardura dira batez ere, prentsak informatzeko oinarrizko funtzioari uko egin eta gero, dokumental-moduak beren formak eta moduak birdefinitzen ari diren unean.\nBidaiari berrien egoera horrek leku nabarmena hartzen du programazioan, gure munduko errealitatearen zati garrantzitsu bihurtu delako –Ipar-Hegoaren arteko harremanak sakon aldatu dira, eta oreka Ekialderuntz joan da–. Horrez gainera, egoera horren bitartez, argazkilariek beren adierazpen-moduaren aurrean egiten dituzten galderak jaso eta zerrendatu ditzakegu, ez hain modu sakonean. Milioika pertsona, baldintza krudeletan, mugak ezkutuan gainditzen ahalegintzen ari direnean, populazioaren desplazamenduak inoiz baino handiagoak direnean, eta bidaia kontsumo-gaia denean –tragedia zahar edo berriak gertatu diren lekuetara ere bisitak proposatzen dira–, argazkilarien erantzukizuna konprometitua dago.\nBidaiatzearekin goza daiteke. Mundura irekitzeko modua ere bada. Argazkilaritza, autoreei dagokienez, erronka baten aurrean dago: egiazko bidaia probatzea eta bidaia hori ahalik eta jende gehiagoren eskura egotea, bertan lortzen diren irudiak baino asebetegarriagoa da. Beste bidaiari batzuen agerpenean, derrigorrezko ibilbideak erreproduzitzean eta desplazamenduen masifikazioan aurkitzen du argazkilaritzak bere zentzua birdefinitzeko espazioa. Horrek pentsarazten digu argazkilaritzak baduela zereginik gaur egun. Eta gainera, eginkizun estetiko, politiko eta etiko bat bere gain hartzen jarrai dezakeela.\nChristian Caujolle-ri buruz\nKritiko ezagun eta komisario ospetsua, Caujollek lan ikaragarria egin izan du argazkigintzan. Michel Foucault, Pierre Bourdeau eta Roland Barthes-en ikasle eta laguntzailea izan zen, Libération egunkariaren editore grafikoa eta VU´ agentziaren sortzailea, Les Rencontres d´Arles jaialdiko zuzendari artistikoa eta PhotoEspaña edo Rotterdam-go Foto Biennale-ko komisario ere bai. Makina bat erakusketa antolatu ditu eta Lartigue, Klein, Petersen, Depardon, Ackerman edota García Rodero argazkilarien monografien editorea izan da. Gaur egun, Kanbodiako Photo Phnom Penh jaialdiko zuzendaria da eta 2013tik aurrera GETXOPHOTO komisarioa izango da hiru urtez.\nLe voyage d’Abdou Diouf\nJacques – Henri Lartigue\nEtxetik atera barik mundua irudikatu\nXXI. mendearen hasieratik irudiak ekoizteko, pentsatzeko eta hauekin harremanetan egoteko teknologia berriek erabat aldatu duten argazki agertoki berri batean gaude. Gerra-erreportari ausartaren edota lurralde urrunetako argazkilari esploratzailearen mitoak zaharkituta geratzen ari dira eta hauek gailentzen ari diren pertsonaia berriek ordezkatu dituzte: segurtasun kameratarako sarbidea duen hackerra edota edonon topatu dezakegun sakelako berrienak dituzten turista mordoak.\nArgazkilari, kazetari edo amateurren egoeraren inguruko ikuspegi zehatza eskainiko du lantegi honek. Bidaia-kazetaritzaren oinarriak ezagutzeko ibilbide laburra egin, ondoren argazkilariok eskura ditugun irudikapen teknika berrietan sakonduko da. Facebook edo Instagram bezalako zerbitzuek argazkigintza zelan eraldatu duten eta gure onurarako zelan erabil ditzakegun ere aztertuko dugu. Hasteko “postfotografia” deritzon korrontearen inguruan hitz egingo da. Estrategia amateurrak eta hauek eremu profesionalean duten eragina, eta “bertan egon nintzen” esaldian oinarritutako paradigmatik “hemen nago” paradigmara egindako jauzia ikertzen duten inplikazio teorikoei buruz ere hitz egingo dugu: berehalakotasuna, fake-ren politikak, argazkiak partekatzeko erabilpen berriak…\nIrudikapen forma berri hauei aurre egiteko argazkilariontzako erabilgarriak suerta daitezkeen tresnak aztertu eta komentatuko ditugu. Eskura ditugun app, software eta websitei buruz hitz egingo dugu eta argazki gailu berriak ikertuko ditugu, esaterako, mobilak, webcam, segurtasun kamerak, Google edota bideojokoak.\nAzkenik, ikasleek tailerrean garatu diren kontzeptu eta tresnak baliatuz ariketa praktikoak egin eta amankomunean jarriko dituzte.\n1985.en urtean jaio zen Madrilen. Ikusentzunezko Komunikazioan lizentziatu zen Universidad Complutense de Madrid-en eta Londresen bizi izan da, bertan University of Westminster-en argazkigintzan graduatu zen.\nBere argazkietako batzuk Foto8 eta Free Range erakusketetan eta SCAN Tarragona edota Photo Ireland bezalako jaialdien erakutsi ditu, eta besteak beste Londreseko Photographers Gallery-n ere bai. Bere azken lanak PhotoEspaña 2014 jaialdian ikusi ziren.\nBere lehenengo liburua, You Haven’t Seen Their Faces, Riot Books-ek argitaratu du 2015ean.\nBeste batzuen bitartez kontatzea\nEncerrona bueltan da berriz ere, argazkilaritzarekin lotutako gaiak berraztertu eta eztabaidatzeko espazioa. Hitzaldiak eta hizketaldiak egun osoan, goiz eta arratsaldez, bazkaria barne, giro atseginean. Toki urrun batean, hizlari eta parte-hartzaileentzat ihesbiderik ez duena.\nItxialdia Vol. 3 prozesu sortzaileaz arduratuko da, bereziki bestearen ekarpenik gabe hau ezinezkoa den heinean. Arte komisario, argazkilari eta editore grafikoek haien esperientziak kontatuko dituzte eta haien lanen zergatia ere bai, haien hasiera eta bilakaera haien jatorrizko eremuetatik. Horretaz gain, proiektu berrietan sartzen garenean sortzen zaizkigun oztopoen inguruan hitz egingo dute eta planteamendu berriei buruzko hausnarketak egingo dituzte maila pertsonal nahiz profesional batean.\nSarrera eta kafea.\nBi editore grafikoen gogoetak\nMauro Bedoni (COLORS Magazine-en editore grafikoa)\nArianna Rinaldo (OjodePez-eko editorea)\nMUSEO BAT ZUZENDU SAIAKERAN ZENDU GABE\nMaría Ptqk-k Vicente Todolí elkarrizketatuko du\nVicente Todolí (komisarioa)\nMaría Ptqk (kultur-ikertzailea)\nERAKUSTEA DIBERTIGARRI DENEAN*\nVevey-ko Images arte bisualen jaialdiaren arrakasta.\nRaphaël Biollay (Images jaialdiaren programatzaile eta produktorea)\nModeratzailea: Alejandro Castellote (komisarioa)\nJabetzea abiapuntu bezala. 2 kasu.\nDaniel Mayrit (argazkilaria)\nReinaldo Loureiro (argazkilaria)\nModeratzailea: Jon Uriarte (argazkilaria)\nPernan Goñik jardunaldiaren ideia nagusiak irudien bidez laburbilduko ditu.\nGaragardoak, zizka-mizkak, familia argazkia…\nItalian jaio zen. Fotokazetaritzan graduatu zen Paduako Unibertsitatean eta Italiako hainbat argazkilaritza-agentziatan egin du lan. Komunikazio-kanpaina multimediak egin ditu hainbat erakunderentzat eta ekitaldi ugari antolatu ditu, AntennaCinema International Film Festival edota Padua hirirako hainbat proiektu. Editore moduan Colors Magazine-kin bat egin aurretik, Italiako telebista publikoko RAI News 24-rako egin zuen lan. 2011ko Lucie Awards sarietarako nominatu zuten argazki-editore gisa.\nItalian jaio zen. Argazkigintza munduan, ediziotik erakusketa eta liburuen komisariotzara doan tarte zabalean era independentean lan egiten du. Aldizka, argazkigintza tailerrak eta ikastaroak ematen ditu, eta mundu osoan portfolio ikuskatzeetan parte hartzen du. Gaur egun, OjodePez aldizkariaren zuzendaria da eta Toscanako Cortona On The Move Jaialdiko artez zuzendaria da. Magnum Photos New York-eko artxibo zuzendaria izan zen eta Colors aldizkariko editore grafikoa, baita D, La Repubblica-ko astekariaren argazki aholkularia ere bai. Arianna nazioarteko hainbat sarietako epaile izan da, World Press Photo esaterako eta besteak beste Magnum Foundation Emergency Fund edo Joop Swart Masterclass-eko hautaketa komiteko kide da.\nValentzian jaio zen 1958. urtean. Artearen Historia ikasi zuen Yaleko Unibertsitatean eta New York-eko City University-n. 20 urteko ibilbidean hainbat postu bete ditu: Valentziako Arte Modernoaren Institutuko zuzendari artistikoa, Oportoko Serralves Museoaren zuzendari-sortzailea eta Londresko Tate Modern-eko zuzendaria. Horrez gainera, Londresko Parasol Unit-eko kontseiluko eta Figueres-eko Dalí Fundazioko kontseiluko kide ere bada.Gaur egun, Italiako arte garaikideko egoitzarik nagusienetakoa den Milango Hangar Bicocca-ko zuzendari artistikoa da. Chevalier des Arts et des Lettres da eta Portugalgo Da Espada San Jakueren ordena jaso zuen 2003an.\nBilbon jaio zen 1976. urtean. Artearen alorreko profesionala da 2000. urteaz geroztik, eta ekoizpena, komisario-lana, ikerketa eta proiektuen koordinazioa egiten ditu. Ondorengo esparruetan jartzen du arreta: baliabide berriak eta kultura digitala, artea eta kultura zientifikoaren arteko elkarguneak, sareko kulturatik ondorioztatutako ezagutzaren ekoizpen-formatu berriak, feminismoa eta genero-ikerketak, eta kultur politikak. Azkeneko 15 urteetan Paris, Bartzelona, Berlin eta Bilbon bizi eta egin du lan, eta erakunde, argitalpen eta proiektu askorekin kolaboratu du, estatuan zein Europan. 2014az geroztik, Bilboko consonni arte-produkzio etxean egiten du lan.\nVevey-n jaio zen, Suitzan, 1970ean. 2008. urteaz geroztik, Vevey-ko Images-eko komisarioa da. Jaialdi horrek, bi urtetik behin, Suitzako hiri horretako kaleak aire zabaleko museo bihurtzen ditu. Horrez gainera, “Vevey Images Fundation”-eko Idazkari Nagusia ere bada, eta bertatik ikuskatzen ditu jaialdiaren ekoizpena eta erlazionatutako hainbat proiektu, hala nola, Quai1 erakusketa edo Vevey International Photography Award. 20 urte baino gehiagoz egin du lan ekoizpen artistikoetan eta artea, bideoa eta argazkilaritzaren esparruan, nazioarteko erakunde esanguratsuekin ere kolaboratu du.\nMadrilen jaio zen 1959an. 1985etik 1986 Madrileko Circulo de Bellas Arteseko Argazki saileko zuzendaria izan zen, non FOCO Jaialdia antolatu zuen (1985-1989). PhotoEspaña-ko zuzendari eta sortzaile izan da (1998-2000). GETXOPHOTO jaialdiko lehenengo 3 edizioetako komisario izan da; MAPAS ABIERTOS. Fotografía Latinoamericana 1991-2002; C on Cities en el Padiglione Italia X Venice Biennale Architecture-n, 2006. Biennale Photoquai, París-en Latinoamerikatik etorritako komisario bezala. Seoul Photo Fair, Corea del Sur eta Singapore International Photography Festival. 2014.ean de Daegu Photo Biennale –eko zuzendari izan zen Hego Korean. Gaur egun. l Master Latinoamericano de Fotografía Contemporánea-ko zuzendaria da Centro de la Imagen de Lima, Perun eta Wang Qingsong eta François Hebel-ekin batera, Txinako ChangJiang International Photography & Chongqing –eko Video Biennale-ko zuzendaria da.\nHondarribian (Gipuzkoa) jaio zen 1979an. Argazkilaritza ikasi zuen Kataluniako Institut d´Estudis Fotogràfics-en eta New Yorkeko International Center of Photography-n. Horrez gainera, masterra egin zuen Proiektu eta Teoria Artistikoetan PhotoEspaña-n eta Madrileko Unibertsitate Europarrean. Hainbat arte-egoitza eta galeriatan erakutsi du bere lana, taldeka zein bakarka, besteak beste Madrileko La Casa Encendida-n, Donostiako Koldo Mitxelenan, New Yorkeko Studio 304-n, Berlingo HBC zentroan eta Bartzelonako Sala d´Art Jove-n. Gaur egun Bartzelonan bizi da eta argazkilaritzako irakaslea da bertan.\nCompostelako Donejakuen jaio zen 1970ean. Argazkilaritza Dokumentalean eta Fotokazetaritzan masterra egin zuen London College of Communication-en. Aurkitutako eta artxiboko irudiekin egiten du lan, bere argazki propioekin batera, eta gaur egungo desberdintasun politiko eta ekonomikoaren testuinguruan mugimendu migratzaileen konplexutasunari heltzen dioten argazki-entseguak sortzen ditu. Bere proiektuak The British Journal of Photography-n eta National Geographic-en agertu dira, eta hainbat erakusketa kolektibotan hartu du parte, Argentinan, Erresuma Batuan eta Espainian.\n1985.en urtean jaio zen Madrilen. Ikusentzunezko Komunikazioan lizentziatu zen Universidad Complutense de Madrid-en eta Londresen bizi izan da, bertan University of Westminster-en argazkigintzan graduatu zen. Bere argazkietako batzuk Foto8 eta Free Range erakusketetan eta SCAN Tarragona edota Photo Ireland bezalako jaialdien erakutsi ditu, eta besteak beste Londreseko Photographers Gallery-n ere bai. Bere azken lanak PhotoEspaña 2014 jaialdian ikusi ziren. Bere lehenengo liburua, You Haven’t Seen Their Faces, Riot Books-ek argitaratu du 2015ean.\nOñatin jaio zen (Gipuzkoa) 1968an. Marrazkilari freelance moduan bizi eta egiten du lan Bilbo eta Bartzelonan. Hitzaldi edo testuen ideiak marrazkietan laburtzen ditu; zuzenean egiten den prozesu horri Graphic Recording deitzen zaio. Stoy-board eta animazioak ere egiten ditu, eta euskarri digital zein fisikoekin egiten du lan. Horrez gainera, marrazkia tresna pedagogiko gisa ere erabiltzen du, gizarte- eta gazte-bazterketarekin lotutako proiektu hezigarrietan. Bere bezeroen artean daude Eusko Jaurlaritza, Euskal Telebista, Bilboko Guggenheim Museoa, Forum d´Avignon, Bilboko Udala, Donostia 2016 Fundazioa, eta baita artistaren karikaturak sare sozialetan erakusten dituzten lagun ugari ere. Pernan Goñi


Non dago muga? . Diario de Noticias de Navarra\nDonostiako Piraten abordaiak hazten jarraitzen du hamargarren edizioan\nargazkiak iker azurmendi, testua c. tapia\nDonostia. Kuttunena, maitatuena, urtean zehar gehien faltan botatzen dutena... Donostiar bakoitzak biho-tzean gordetzen du Aste Nagusiko ekitaldiren bat eta gero eta gehiagok Abordaia aukeratzen dute. Hori bistan dago atzokoa ikusi eta gero. Donostiako portuak irudi ezin hobe bat oparitu zuen berriro: baltsak, flotadoreak, Piratak uretan eta inguruko harresietan eta, batez ere, giro ederra eta jende asko ondo pasatzeko prest. Paleak, flotadoreak, gurpilak, kañak, erratzekin egindako arraunak... Imajinazio asko erakutsi zuten atzo Donostiako Piraten urtebetetzean. Hamar urte bete dituzte aurten eta forma oso onean ailegatu da taldea 2012ra. Koadrila gutxi batzuk hasi ziren plan alternatibo hau bultzatzen eta programaziotik kanpo urte batzuk pasa ondoren, orain ezinbestekoa bihurtu da Abordaia. Atzo, ia 500 itsasontzi eta 3.000 pertsonek parte hartu zuten eguzkia lagun eta kapitain berri batekin: Fermin Muguruza kantaria.\nKatxiporreta koadrilako neskak, arranplan eserita hiria abordatzeko prest zeuden. Ainara Jorrín, Josune Marín, Amaia Manrique eta Ariane Ladrónek esperientzia zeukaten eta lasai zeuden. Goizean ordubete pasatu zuten txalupa prestatzen: "Hiru pale erabili ditugu. Joan den urtean egin genuena baino handiagoa da eta erreza izan da montatzea", esan zuten. Hondartzara iristen ez baziren, paipoak zituzten, "por si acaso". "Hala ere, giroagatik eta oso ondo pasatzen dugulako etortzen gara, ez du inporta heltzen ez bagara", azpimarratu zuten. Koadrila batek behintzat ezin izan zuen atera ere egin baltsa ebatsi ziotelako eta oinez joan izan behar zuen Kontxara.\nOne pig taldekoak, berriz, atzo estreinatu ziren. Odei Agües, Julen Zabala, Ekaitz Etxandi eta Iker Armendariz bere gelako neskak ateratzen zirela eta animatu egin ziren Abordaian parte hartzera. "Garajean genituen gauzekin egin dugu baltsa. Bi pale hartu ditugu, ez dugu diru asko gastatu eta gainera asko lagundu digute beste koadrilakoek", adierazi zuten 16 urteko gazte hauek. Pillikuko taldeko neskek (Ane Galartza, Ainhoa Larrañaga, Enara Fradejas, Andrea Bosch, Verónica González, Ainhoa Sánchez, Oihana Labaien eta Eider Manso) esan zutenaren arabera, txalupa aurreko urtekoekin konparatuta okerrago atera zitzaien. "Joan den urtean paleak eta banku bat erabili genituen eta aurten lau pale eta bost gurpil. Ordu pare batez etxean aritu gara eta hemen hiru ordu laurden. Flotadoreak txinoan erosi ditugu", esan zuten. Neska hauen iritziz "giro onarekin disfrutatzeko" eta "lagunak egiteko" aukera da egun hau. Guztiak azken ukituak ematen ari zirenean eta bisitariak ere hurbiltzen ari zirenean heldu zen sorpresa: Fermin Muguruza irundar abeslariak bi orduko kontzertu bat eskaini zuen Ciudad de San Sebastián katamaranetik. Bost urte pasata, Aste Nagusira bueltatu zen Piraten urtemuga ospatzeko. Goizean Muguruzak berak konfirmatu zuen sare sozialetan kontzertua emango zuela Abordaia hasi baino lehen, 16.00etan. "Duela hamar urte haiekin kolaboratzeko eskatu zidaten. Begira non dauden orain. Donostia gurea da!", esan zuen. ohiko musikariekin\nBi orduko kontzertua\nMuguruzarekin batera Zuloak taldeko neskak izan ziren barkuan abesten: horiek izango dira Zinemaldian aurkeztuko duen dokumentalaren protagonistak. Ohiko musikariak ere izan zituen alboan -Xabi Solano (trikitixa), Jon Elizalde (tronboia), Lombi (tronpeta) eta Bad Sound System taldea- eta bere ibilbideko zenbait abesti errepasatu zituen: Maputxe, Ezin ihesi Berlin, Euskal Herria Jamaica Clash, Plastic Turkey, Yalah, yalah, Ramallah, Big Beñat eta Dub Manifest, besteak beste. Presoak eta errefuxiatuak aipatu zituen Muguruzak eta Hator, hatorren bertsio bat dedikatu zien. La línea del frente eta Sarri Sarri ere moldatu zituen. Kantu horien aurretik Ezkila Kapitainak, Maddalen Lizasok, txupinazoa bota zuen Abordaiari hasiera emateko. "Euskalduna, parte-hartzailea eta berdintasuna aldarrikatzen duen hiri bat nahi dugu. Zapia buruan eta arrauna eskuan, goazen Donostia abordatzera! Lortu dugu eta edozer gauza da posible!", oihukatu zuen Lizasok.\nSarri Sarrirekin ia bi orduko kontzertua bukatu zen eta 3.000 Piratek Kontxako hondartzarako bidean jarraitu zuten.


aisialdia « VGaztea bloga\nADMIN IZATEKO boterea nahi duzu?\nKategoriak: Gazteentzako jarduerak — Etiketak: aisialdia, gazteak, vitoriagazteok — 17 urtarrila 2022 14:08\nADMIN IZATEKO boterearekin Instagrameko @vitoriagazteok profila 14 egunez kudeatu ahalko duzu. Gainera, zeregin hori #Gasteiz-ko zenbait dendatan baliatu daitekeen 60 €-ko opari-txeke batekin sarituko da.\nAnimatu! 16 eta 35 urte bitartekoa bazara eta Gasteizen bizi bazara, lan egiten edo ikasten baduzu zure egunerokotasuna partekatu ahalko duzu: bideoak, memeak, argazkiak…\n@VitoriaGazteok kontua jarraitu eta ADMIN boterea izan duten guztiak ezagutuko dituzu.😉\nInformazio gehiago nahi izanez gero kontsultatu gure weborria.\n2 sarrera zozketatzen ditugu Principal Antzokian “Eñaut eta Idoia orkestra sinfonikoarekin” ikusteko\nKategoriak: Gazteentzako jarduerak — Etiketak: aisialdia, antzerkia, gazteak, kultura — 14 urtarrila 2022 17:08\nKontzertua otsailaren 19an 19:30ean izango da. Eñaut Elorrietaren eta Idoia Asurmendiren abesti berezienak, Fernando Velázquez konpositoreak orkestrarako egokituak.\nEñaut eta Idoia orkestra sinfonikoarekin: Neguko disdirak\nAntzezleak: Eñaut Elorrieta, Idoia Asurmendi, Fernando Velázquez eta orkestra sinfonikoa\nSarrerak: 30/20/15 euro (30 urtetik beherakoa bazara % 50eko deskontua duzu)\n2 sarrera ditugu eta gure Instagram profilean (@vggaztea) zozketan parte hartzeko jakin behar duzun guztia kontatzen dizugu. Ez ezazu aukera galdu! Urtarrilaren 31ra arte duzu parte hartzeko eta otsailaren 1ean egingo dugu zozketa.\nMugikorraren bidezko argazkilaritza lantegia 14 urtetik gorakoentzat\nKategoriak: Gazteentzako jarduerak — Etiketak: aisialdia, gazteak — 10 urtarrila 2022 14:35\nAzken lekuak! Aprobetxatu asteburua zure mobilari txinpartak ateratzeko eta trebatu argazkiak egiten.\nLantegia Salburuko Atarian izango da, hurrengo ostiraletik igandera arte, arratsaldeko 17:00etatik 19:00etara.\nEman izena Udaleko webgunean.


7 egunetarako dieta gogokoena: asteko zazpi egunetako menu zehatza, iritziak eta emaitzak - Choco Lite\nGehiegizko pisuaren presentziaren eta etengabeko metaketaren arazoa gaur egun inoiz baino garrantzitsuagoa da. Bizimodu sedentarioa, lan karga, denbora faltagatik edo ezarritako ohitura batengatik behar bezala jateko ezintasuna - horrek guztiak gorputz-koipea handitzea dakar. Emakume asko salbamena bilatzen ari dira dietetan, baina emaitza ez da beti itxaropenak betetzen. Benetan lan egiteko aukeretako bat 7 eguneko dieta gogokoena izan zen.\nOsagai anitzeko dieta orekatua da, urdaila garbitzeko, kilo batzuk galtzeko eta elikadura egokira aldatzeko aukera emango dizuna. Arau sinple batzuk betetzen badituzu - Maitearen elikadurarako asteko menu zehatzak agintzen dituen elikagaiak soilik erabiltzea - sakrifizio handirik gabe, 10 kilo gehigarri gal ditzakezu. Jakina, inork ez du emaitza zehatza izendatuko faktore askoren ondorioz, eta horietako nagusia hasierako pisua izango da, baita jarduera fisikoaren presentzia eta intentsitatea ere. Hasi baino lehen, arretaz irakurri behar duzu artikuluan aurkezten den eguneko menu zehatza, baita dieta hau erabiltzeko gomendio orokorrak ere.\nZazpi egunetarako dieta gogokoena bezalako proba erabilgarria hasi baino lehen ere, prestatzeko urrats batzuk egin behar dituzu. Lehenik eta behin, komeni da gehiegizko pisuaren metaketaren kausa zehaztasunez zehaztu dezakeen nutrizionista batekin harremanetan jartzea. Ziurtatu behar duzu gaia dieta okerrean eta karga nahikorik ez dagoela, eta ez beste gaixotasunetan. Hala ere, arrazoi hau da ohikoena.\nMaiteen dietaren lehen eguna baino lehen, zentzuzkoa da hainbat egunez zabor janaria ez hartzea, eta horien artean bereziki garrantzitsua da uko egitea:\ngozokiak eta edariak azukrearekin;\nGosea pizten duten eta otordu batean gehiago jaten duten espeziak eta mota guztietako espeziak ere zorrotz mugatu beharko dituzu.\nKontuz! Beharrezkoa da, halaber, aldez aurretik edari ugarira aldatzea, gorputza arau berrietara ohitu dadin. Garrantzitsua da gutxienez 2 litro ur edatea. Saihestu edariak eta gaseosa azukredunak.\nDieta batean immunitatea mantentzeko, ona da bitamina eta mineral konplexuak eskuratzea. Eta, noski, garrantzitsua da zure burua behar bezala konfiguratzea, dieta estres egoeretatik ahalik eta urrunen aldira egokitzen saiatu.\nOso aukera ona, batez ere pisu gehigarririk gabe azkar argaltzea amesten duten "alferra"rentzat. Baina pertsonalki, asko zalantzan jartzen dut 7 egunetarako dieta baten laguntzarekin 10 kilogramo gal ditzakezula. Hori oso gutxitan gertatzen da, salbuespen kasuetan izan ezik.\nBai, 7 eguneko dieta nahiko eraginkorra da eta, batez ere, bitaminak hartzea eskaintzen du. Dakigunez, bitaminak gorputzeko prozesu metabolikoak erregulatzen dituzten substantziak dira. Horiek hartzen dituzten pertsonengan, metabolismoa bizkortu egiten da. Eta, ondorioz, horietako askok benetan pisua galtzen dute. Oro har, bitaminak osasunerako ez ezik, figurarako ere erabilgarriak dira. Baita elikadura egokia eta orekatua, dieta honetan agindutakoa. Baina hori ez da nahikoa epe luzera.\nEta, ziurrenik, orain asko etsiko ditut. Kilo gehigarri horiek guztiak aste batean galdu nahi badituzu, hainbat urtez dietak ahaztu ahal izateko, orduan etsita geratuko zara. Aste bat ez da nahikoa hala ere! Gehiegizko pisua kentzen baduzu ere, laster itzuliko da. Ez da nahikoa pisua galtzea. Forma mantendu behar duzu ere.\nEta bestetik. . . Itsasora joan aurretik zure burua azkar jarri behar baduzu, orduan dieta hau nahiko egokia da zuretzat. Baina oporretatik itzuli ondoren, oraindik serioski pentsatu behar duzu zure bizimoduari eta elikadurari buruz.\nGogoko dietaren deskribapenak egun bakoitzerako gomendio zehatzak daudela suposatzen du. Berdin du asteko zein egunetan hasten zaren. Erosotasunerako, normalean astelehenean hasten dira, hala ere, pisua galtzeko gogoa esnatzen bada, adibidez, asteartean, ez duzu prozesua aste osoan atzeratu behar, denbora horretan umorea desager daitekeelako. Egun batzuk prestatzeko eta aurrera egiteko. Taulan gomendatutako produktuak zerrendatzen dira, konbinatuta zein bereizita erabil daitezkeen.\n1. eguna Maiteen dietaren edateko eguna deritzona, elikagai likidoak bakarrik kontsumitu ditzakezulako. Eta asko edan behar duzu - ur araztua edo txinpartatsua, baita belar osasuntsuen decoctions ere. Egun honetako Dieta gogokoenaren menu eredugarriaren osagai nutrizionala saldak izango dira. Ezinezkoa da likidorik gozotzea (eztia ere baztertuta dago).\n2. eguna Barazkien eguna. Barazki ezberdinetako entsalada barietate bat, aza freskoa bereziki estimatzen da. Azenarioak gosearen sentsazioa kentzen lagunduko du. Erremolatxa eta patata bakarrik debekatuta daude oraingoan.\n3. eguna Dietaren asteko lehen eguneko gomendioak Gogokoena. Hala ere, dietaren proteina osagaia handitzeko, kefir edo beste esne hartzitua (likidoa) gehitu behar duzu menura.\n4. eguna Fruta-dieta egun gogokoena. Fruta ia guztiak jan ditzakezu, baina ahuakateak eta bananak jateari uko egin behar diozu, kaloria gehien dutenak baitira. Mahatsak ere ez dira desiragarriak. Hobe da sagar berdeei eta zitrikoei lehentasuna ematea.\n5. eguna Dieta gogokoen proteina-ingesta handiena. Indioilar edo oilasko xerra, esnekiak, arrautza egosiak.\n6. eguna Asteko lehen eguneko dietaren antzeko dieta.\n7. eguna Dietatik pixkanaka-pixkanaka irtetea Gogokoena. Merezi du eguna tea eta bi arrautza egosita hastea, bazkaltzeko salda edatea eta afaltzeko barazki entsalada arin bat jatea.\nAzken eguneko dieta hainbat egunez errepikatu daiteke emaitza hobeto sendotzeko. Horrez gain, garrantzitsua da edateari buruz gogoratzea: ura eta gozotu gabeko tea onartzen dira murrizketarik gabe.\nAsteko menuaren adibidea\nAurkeztutako gomendioetan oinarrituta, adituek plater eta errezetetan deskribatutako dieta ezartzearen adibide bat aurkeztu zuten. 7 egunez Dieta gogokoena aukeratu zutenen berrikuspenek eta emaitzek elikadura horren eraginkortasuna berresten dute.\nMaiteen dietaren edateko eguna gantz gutxiko jogurt edalontzi batekin has daiteke. Ordubete inguru igaro ondoren, bitaminak edan behar dituzu, azukrerik gabeko tearekin garbitu. Bazkaldu aurretik, gehienez bi koilarakada olo-salda kontsumitzea komeni da, eta ondoren (ordu erdi geroago) oilasko salda edatea. Ondoren, te berdea prestatzea komeni da. Merienda - 150 g jogurt, etxekoa hobea da, naturala eta guztiz gozotu gabea izan behar delako. Afariaren papera esne baso batek jokatuko du.\nGarrantzitsua da! Ez ahaztu ur arrunt gehiago edatea - araztua edo minerala gasik gabe. Hau beharrezkoa da edateko egun batean ere.\nBarazki egun bat bi tomate eta tearekin hasten da. Bazkaltzeko, entsalada berdea gomendatzen da, pepinoak, aza eta berdeak izango dituena. Hobe da batere ez betetzea, baina oliba olio koilarakada bat onartzen da. Bazkariaren eta afariaren artean, beste bi pepino jan ditzakezu. Desiragarria da eguneroko dieta entsalada batekin osatzea.\nMaiteen dietaren fruta eguna bi laranjarekin hasten da, eta bazkarian pomelo bat jan dezakezu. Bazkaria - fruta entsalada txikitua. Honako hauek jasoko ditu:\nFruta hauek pisua galtzeko aproposak dira. Arratsaldeko bostak aldera sagar edo udare bat jan daiteke. Afaria oso arina izan behar da - zuritutako pomelo erdi bat nahikoa da. Dieta gogokoen proteina eguna bi arrautza egosi eta te kopa batekin hasten da. Bazkaria - itsas arrain egosia, zati batek 200 g pisatu beharko luke. Bazkaria - indioilar xerra (150 g). Arratsaldeko mokaduan, gantz gabeko ehun gramo inguru jatea gomendatzen da. Arratsaldean, 100 g gazta inguru ordaindu ditzakezu tearekin.\nPisua galtzeko prozesua behar bezala antolatu behar da. Horrek esan nahi du adituen aholkuak entzun behar dituzula. Izan ere, pisua galdu aurretik eta ondoren sarean argitaratutako argazki kopuru handi batek emakumeak premiazko eta askotan okerreko urratsetara bultzatzen ditu.\nOhar! Elikadura egokiak, orekatuak eta zatikatuak, jarduera fisikoarekin konbinatuta pisua galtzen lagunduko dizu pisua ez itzultzeko bermearekin eta osasunari kalterik egin gabe.\nGorputz osasuntsu erakargarria lortu nahi baduzu arreta jartzea gomendatzen den lehen gauza ez da dieta bat, bizimodu osasuntsu baterako trantsizioa baizik. Nahiz eta zentzugabea izan, ohitura txarrak utzi behar dituzu. Erretzea eta edatea asko edatea ez da osasunarentzat kaltegarria den mendekotasuna soilik, guztiz alferrikakoa den denbora galtzea baizik. Alkoholean eta erretzean gastatzen den denbora eta dirua hobeto gastatzen da zeure buruan eta zure gorputzean. Ke-etenaldi bat bost minutuko jarduera fisiko batekin ordezkatzen bada, pisua galtzea ez da asko luzatuko. Nutrizionistek azpimarratzen dute arrakastaren erdia jarrera dela, motibazio egokia, amaierara iristeko gogoa zure balioa lortzeko. Jarrera psikologikoak behin eta berriz zabor janariari uko egiten laguntzen du, norberaren mendekotasunen aurka beste garaipen bat irabazten. Baina ez zaitez bakarrik dietara mugatu. Bereziki aukeratutako ariketa fisikoen multzo batek gorputza indartsuago eta osasuntsuagoa izango du, baita borrokarako izpiritua indartuko ere.\nPisua galtzeko, hainbat arau konbinatu behar dituzu:\nJan zatikian eta modu orekatuan dieta gogokoen astea amaitu ondoren;\ngimnasiora joan edo etxean entrenatu;\nur asko edan (egunean bi litro inguru);\nEgunean 6-8 ordu lo egin.\nAskok gutxiesten dute loak duen garrantzia gorputz-koipea murrizteko prozesuan. Baina prozesu horien artean lotura zuzena dago.\nElikadurari buruzko hitz batzuk\nZer esan nahi du elikadura egokiak, Maitearen dietaren zazpi egunen ondoren aldatu behar dena? Gomendio multzo osoa dago. Horien artean garrantzitsuenak hauek dira:\njan barazki eta fruta fresko gehiago;\nutzi gozokiak - azukre-kaloria hutsek kaltea baino ez dute egiten;\nzereal integralak jan;\nHartzitutako esne-produktuak koipe-portzentaje txikiena izan behar dute, baina ez guztiz koiperik gabekoa, dieta batean zehar ere;\nharagitik, hegaztiak, txahal zati giharrak eta arraina bakarrik sartu behar dira dietan;\nahalik eta gutxien jan behar duzu.\nHurrengo bazkarian, gogoratu behar duzu gehiegizko jate bakoitza urdailaren luzapena dela, eta hurrengoan gose handiagoa eragingo duela. Elikadura zatikatua da, urdaila zertxobait estutu ahal izateko. Hori dela eta, egunean gutxienez 5-6 aldiz jatea gomendatzen da. Lan-egutegia dela eta zaila bada, sagar bat jan edo proteina-shake bat edan dezakezu otordu nagusien artean.\nEz ahaztu metabolismo osasuntsua posible dela elikadura egokirako trantsizio pixkanaka bakarrik. Elikagaien murrizketa zorrotz batek gorputzean gantz erreserbak pilatzea ekar dezake.\nGainera, adituek egunkari berezi bat egitea gomendatzen dute. Hau ez da dieta batentzat bakarrik, non horrelako teknika bat autokontrolerako erabiltzen den, baita eguneroko erabilerarako ere. Egunkarien orrialdeetan, gaur egun jada jan diren elikagaiak idatzi behar dituzu, adierazi zenbat kaloria hartu duten. Horrek, azken finean, zure dieta erraz kontrolatzen lagunduko dizu eta pisua galtzeko prozesua guztiz kontrolatzen lagunduko dizu. Dieta batean zehar horrelako gomendio bat merezi gabe ahazten da askotan, baina pisua galtzeak benetan pizgarri bat behar du aurreikusitako helbururantz aurrera jarraitzeko. Eta mugimendu honen finkapenak euskarri baino ez du egiten.\nLehen berrikuspena, emakumea, 29 urtekoa: "Dieta asko probatu nituen eta azkenean" Maite" lortu nuen. Metodoa nahiko ekonomikoa da eta ez du behar material kostu gehigarririk menu anitza batekin, gatza eta azukrea baztertu behar diren arren, eta horrek batzuk nahasten ditu. jendea, baina hau ez da hasieran dirudien bezain zaila. Ikastaroan zehar, ez zen gose eta egoera orokorrean okerrera sentsazio handirik egon. 7 egunetan, 3 kg galdu nituen. "\nBigarren errepasoa, neska bat, 24 urtekoa: «Erditu eta gero, pisu handia hartu nuen, eta, horregatik, pilatutako kiloak azkar galtzen lagunduko zuen dieta bilatu behar izan nuen. Lagun batek zazpiak probatzeko gomendatu zidan. Eguneko "Maitana" garbiketa-programa. , aste bat jasan nuenez, emaitzarekin harrituta geratu nintzen - 5 kg, inoiz gertatu ez zen bezala. Aldi berean, ez nuen goserik pasatu, ez nuen depresiorik, suminkortasunik, joan nintzen. kirola egiteko arazorik gabe".\nHirugarren berrikuspena, emakume bat, 38 urtekoa: "Egia esan, dieta hau nire gogokoena bihurtu da, hondartzako denboraldia baino lehen forman azkar jartzen lagundu zidalako. Alferra nengoen denbora luzez eta oraindik ezin nuen pisua galtzea erabaki nuen arte. senarrak itsasora azken orduko bidaia bat eman zidan "Gorrotatutako kilogramoak erritmo azkarrean galdu behar izan nituen. "Maitatua" bihurtu zen aukerarik onena. 7 egunetan 6 kg galdu nituen, ordea, dieta jarduera fisikoarekin konbinatuz".


Eskuin-muturra Bulgariako Gobernuan sartu du Borisovek | Mundua | GARA\nAbertzale Batuak izeneko eskuin-muturreko koalizioa Gobernuan sartu du Boiko Borisov kontserbadoreak. GERB Bulgariaren Garapen Europarraren aldeko Herritarrak izeneko formazioak bozketak irabazi zituen martxoaren 26an (96 ordezkari 240 eserlekuko Parlamentuan, aurreko agintaldian baino 12 gehiago), eta azkenean eskuin-muturraren alde egin du, Gobernua osatu ahal izateko.\nAtzo, hirugarren aldiz lehen ministro kargua eman zioten Boiko Borisovi, Parlamentuan egindako bozketaren bitartez: aldeko 134 boto (kontserbadoreak eta eskuin-muturra) eta kontrako 101 (sozialistak eta turkiar gutxiengoaren ordezkariak) izan zituen.\nAbertzale Batuek aurreko legealdian ere babestu zuten Borisoven Gobernua, baina kanpotik. Ijitoen, musulmanen eta migratzaileen aurkako gorrotoa botoak biltzeko erabiltzen duen formazio politikoak zertxobait aldatu egin du bere mezua, alde erradikalenak alboratu eta aurpegirik onena eskaini nahian. Europaren aldeko mezuak ere eskaini zituzten azken kanpainan, irudi txarra atzean utzi nahian. NATOn segitzea ere onartu dute.\nBaina joera xenofoboa ez dute aldatu. Hauteskundeak egin baino egun batzuk lehenago, Krassimir Karakatchanov eta Valeri Simeonov alderdiko politikariek Ankarako agintariek hauteskunde prozesua sabotatu egin nahi zutela salatu zuten, «turkiar mehatxua» baita gehien gustatzen zaien argudioa. Gauza bera gertatzen da «ijitoen delinkuentziarekin».\nHemendik aurrera Borisoven Gobernuko lehen ministrorde izango dira bi politikari xenofobo horiek.


323 Hizkuntzak, kulturak eta lurraldeak. :: ikasi :: Udako Euskal Unibertsitatea\n323 Hizkuntzak, kulturak eta lurraldeak.\nIrakasleen formakuntza :: Pedagogia\nHasiera-data: 2011(e)ko urtarrilaren 17a\nAmaiera-data: 2011(e)ko otsailaren 9a\nIkastaro honen bidez hizkuntzak, kulturak eta lurraldeak duten harreman eta loturaz jabetuko gara. Irakaskuntza alorreko markoa oinarritzat hartuta kontzeptu horien banakako hausnarketa eta elkarreraginaz ohartuko gara egungo gizartean.\nIkastetxea testuingurutzat harturik, honetan aurki daitezkeen hizkuntza, kultura eta lurralde ezberdinetako konplexutasuna kudeatzeko baliabideak eskainiko dira.\nArlo praktiko eta parte-hartzaileari espazioa eskainiko zaio nork bere galderak, adibideak edota esparruko gaiak 3 alor horietatik azter ditzan.\nIkastaro hau astearte eta asteazkenetan (urtarrilak 17, 19, 24, 26, 31 eta otsailak 2, 7, 9) izango da.\nHizkuntzak, kulturak eta lurraldeak kontzeptuak osotasunean ulertzea.\nNorbanakoa aztertu beste kultura, hizkuntza edota lurralde bateko norbaitekin harramantzen denean. Horrela estereotipo eta aurreiritzien aurrean nola kokatzen garen ikusi.\nHiru kontzeptuen arteko harreman eta distantziak aztertzea. Kultur aniztasunak dauzkan ezaugarriak ikusi eta kontzeptuen arteko loturak aztertu gure errealitatean.\nIkastetxean planteatzen diren adibide praktikoak gelan analizatzea testuinguru horretan zehazki aniztasuna kudeatzeko baliabideak eskainiz.\nMunduan dauden hizkuntza ezberdinak aztertu eta hauek duten lekua ikusi.\nMunduan aurkitzen diren idazkera sistema ezberdinak aztertu eta identifikatu.\nHizkuntza espazioak analizatu; etxean, ikastetxean etab. Jatorri ezberdineko ikasleek duten erabilera esparru eta transmisioa identifikatu.\nKulturak eta identitateak aztertu, norbanakoarengatik hasita.\nKultura eta hizkuntza hauek kokatzen diren lekuak ikusi baita guregan duten eragina aztertu.\nGaur egun, gure herrietan bizi eta elkar bizitzen dugunon arteko kultur eta hizkuntzak aztertu.\nJatorri ezberdineko haur eta gazteen kasuan, migrazio fenomenoa aztertu. Borondatearen kontrako migrazioa askotan.\nEAEko jatorri aniztasunaren gehiengoa kontutan hartuta, herrialde zehatz batzuen inguruko adibideak azaldu.\nBitartekaritarako teoria multifaktoriala azaldu; ezaugarri pertsonal, kultura eta testuingurukoak jokatzen dutelarik.\nArlo teorikoa nahiz praktikoa landuko da ikasgai honetan.\nArlo teorikoari dagokionez, material ikus erraza eta ulerkorra banatuko da eta eskoletan bertan landu.\nEduki teorikoak sakontasunez landuko dira eta ondoren alde praktikoarekin eduki horiek hobeto finkatzeko asmoz garrantzia eskainiko zaio.\nArlo praktikoari dagokionean, bideo eta jolas modukoak eskainiko zaizkie hausnarketa eta praktikotasunari begira gaia hobeto sakontzeko. Taldeka nahiz banakako hausnarketa eta planteamenduak nahiz adibide moduko gatazkak planteatuko zaizkie. Dituzten baliabideekin eta azaltzen zaizkien egoeren aurrean erreakzioak azaldu eta denon artean lantzeko helburuarekin.\nGaiarekin zerikusia duen film labur, rol playing-a edota histori narratiboen bitartez kultur aniztasunaren inguruko gogoetak planteatuko dira.\nUrtarrilaren 19an ez da saiorik egingo. Orduak berreskuratzeko ondorengo saioetako ordutegia luzatuko da, hau da, 17:00-20:00 izango da.\nhizkuntzak, pedagogia, kulturak, kulturartekotasuna, aniztasuna


Sopelako Udala - Sopelako Udalak 45.000 euro bideratuko ditu Sope-LAN dirulaguntzen programa abiarazteko\nSopela. Bizkaia. 2020ekoirailaren29a\nZu hemen zaude: Hasiera BERRIAK Enplegu eta Sustapen Ekonomikoa Sopelako Udalak 45.000 euro bideratuko ditu Sope-LAN dirulaguntzen programa abiarazteko\nAgortuta Pirritx eta Porrotxen “Bizi Dantza” ikuskizunerako sarrerak\n2020eko irailaren 10a\n2020eko abuztuaren 31a\nSopelako Udalak 45.000 euro bideratuko ditu Sope-LAN dirulaguntzen programa abiarazteko\nEskariak aurkezteko epea irailaren 30era arte egongo da zabalik. Diru-laguntzak eskatzeko inprimakia eta deialdiaren oinarriak www.sopela.eus web gunean edota udal bulegoetan daude eskuragai.\nSopelako Udalak, Enplegua eta Ekonomia Sustatzeko Arloaren bitartez, 2020an 45.000 euro inguru bideratuko ditu enplegua sortu eta enpresak sustatzeko Sope-LAN programa abiarazteko. Diru-laguntzak 2019ko urriaren 1etik 2020ko irailaren 30era bitartean (biak barne), abian jarritako proiektuetarako bideratuko dira eta honako lerroez osaturik daude:\nEnpresa-proiektu berriak sortzeko diru-laguntzak (2. edizioa): 15.000 euro.\nLangabeak kontratatzeko diru-laguntzak: 10.000 euro.\nLangile autonomoak eta mikroenpresak berritzeko eta lehiakorragoak egiteko diru-laguntzak: 20.000 euro.\nEskariak aurkezteko epea ekainaren 20tik irailaren 30era arte egongo da zabalik. Diru-laguntzak eskatzeko inprimakia eta deialdiaren oinarriak interesdunen eskura daude bai www.sopela.eus webgunean bai udal bulegoetan ere.\nCOVID-19 udalerriko merkataritza-, ostalaritza- eta enpresa-sektorean izaten ari den eragin ekonomiko eta sozialaren aurrean, Sope-LAN programa, Sopelako sare ekonomikoa suspertzen eta lanpostu berriak mantentzen edo sortzen laguntzeko beste ekimen bat bezala aurkezten da.\nOinarriak deskargatzeko udal ataria: http://www.sopelaudala.org/index.php/es/documentos/cat_view/23-dirulaguntzak-subvenciones\nBizkaiko Aldizkari Ofizialean gaur publikatutako iragarkia: https://www.bizkaia.eus/lehendakaritza/Bao_bob/2020/08/11/II-2644_eus.pdf


EAJ-PNV Gipuzkoako Batzar Nagusiak: EAJ-PNV-K ALDUNDIA BEHARTUKO DU GOBERNU-PROGRAMARI BURUZKO OSOKO BILKURA MONOGRAFIKOA EGITERA.\nEAJ-PNV-K ALDUNDIA BEHARTUKO DU GOBERNU-PROGRAMARI BURUZKO OSOKO BILKURA MONOGRAFIKOA EGITERA.\nMarkel Olanoren iritziz, “Gipuzkoan politika arazo larria dugu, izan ere, Bilduren aginteko Foru Aldundiak urtebete igaro ondoren ez du gobernu-programa aurkeztu eta, ondorioz, Batzar Nagusiei zein gipuzkoarroi errespetua faltatzen ari zaigu”.\nGipuzkoako Batzar Nagusietan EAJ-PNVren bozeramaile Markel Olanok eta Eider Mendoza batzarkide jeltzaleak prentsaurrekoa egin dute gaur goizean. Bertan salatu dutenez, urtebete igaro ondoren foru gobernuak ez du gobernu-programa aurkeztu, nahiz eta Foru Arau batek derrigortzen duen.\nIldo beretik, Markel Olanok honakoa esan du: “Hiru aldiz eskatu diogu Martin Garitanori gobernu-egitasmoa aurkezteko, baina ez digu kasurik egiten”. Horrenbestez, Olanok zehaztu duenez, “muturreko erabakia hartu dugu: gehienez 15 egun barru, aldundia Batzar Nagusietan gobernu-programari buruzko osoko bilkura monografikoa egitea behartuko dugu”.\nEAJ-PNVren eledunak azaldu duenez, “Batzar Nagusietako araudiak ematen digun aukera da. Bi taldek eskatu dezakete eta, dagoeneko, babesa dugu. Gainera, beti araudiaren arabera, guk ezarriko du gai zerrenda”.\nEra berean, Markel Olanok segidakoa azpimarratu du: “Nazkatuta gaude aldundiak etengabe herritarrei zein Gipuzkoako Batzar Nagusiei egiten dizkien erresptu faltekin. Eta, beraz, baldin eta salaketa publikoa egiteak balio ez badu – irailaz geroztik foru gobernuari eskatu diogu gobernu-egitasmoa aukezteko – muturreko neurriak hartu behar izan ditugu; alabaina, Gipuzkoan politika arazo larria dugu”.\nHalaber, jeltzaleen bozeramaileak salatu duenez, “Martin Garitanok ez du ekimen propiorik, ez oposizioak aurkeztutako eta onartutako ekimenak betetzeko asmorik”. Honenbestez, Markel Olanok honakoa gogoratu du: “Lehengo legealdian gobernuak Kudeaketa Plangintza zehatza zuen eta, hain zuzen, Batzar Nagusietan eztabaidatua eta oposizioko alderdien proposamenak barneratuta zituen, lurraldeko erronkei aurre egiteko. Baina aitzitik, egungo gobernuaren ezaugarriak noraeza eta plangintza eza dira eta, horrela, Gipuzkoak ez dio krisialdiari aurre egingo”.\nAzkenik, Olanoren aburuz, “Martin Garitanok ez du plangintzarik. Guk, ordea, gurea dugu eta aurkeztuko dugu; izan ere, Gipuzkoako ekonomia-egoerari aurre egiteko ezinbestekoa da plangintza estrategikoa izatea, edozein enpresak egingo zukeen bezala”.\nBestalde, Eider Mendozak uztailak 12ko 6/2005 foru araua izan du hizpide: “26.artikuluan zehazten da diputatu nagusia gobernu-programa aurkeztera derrigortuta dagoela. Ez da, beraz, oposizioaren apeta, legea betetzea baizik”. Hortaz, Mendozak gogoratu du, “maiatzaren 2an gobernu-egitasmoa aurkezteko azkeneko epea bukatzen zela eta ez dugula ez programarik ez azalpenik jaso”.\nHorrenbestez, jeltzaleen batzarkideak zehaztu duenez, “ekainan Batzar Nagusiek hiru aldiz eskatutakoa ez betetzeko arrazoiak azaldu beharko ditu”, eta segidakoa azpimarratu du: “Asko kezkatzen gaitu egoera nolakoa den ikusita, gobernu programarik gabeko, ekimenik gabeko eta Batzar Nagusietan onartutako ekimenak kontuan hartzen ez dituen diputatua izateak”.


Mararen kontzertuak abiatuko du gaur Laboaren Uztaila zikloa - Usurbil - Noaua.eus\nMararen kontzertuak abiatuko du gaur Laboaren Uztaila zikloa\nNoaua Aldizkaria 2018-07-05 09:47\nMikel Laboaren omenez, bere izena daraman plazako “borobila” bakarlarien kontzertuen gune bilakatuko da asteotan. Bueltan datorkigu laugarrenez, Laboaren Uztaila ekimena. Ostegunero euskarazko musika gauak izango ditugu 22:00etan hasita. Antolatzaileek ohartarazi dutenez, “eguraldi txarra tokatuz gero, Sutegiko aretoan izango dira kontzertuak”. Lehen bisitaria, bihar, uztailaren 5ean datorkigu; Igor Arzuaga (Mara bakarlaria).\n“Euskal kabaret” bezala definitu izan da bere musika egitasmoa, non bapatekotasuna eta musika garapenak handiak diren. Mararen unibertso musikala esplika ezina da. Molde intimistako diskoak dira, zeinetan poesiak musikak adina garrantzia duen, eta pop, rock eta folk doinuekin batera, kabareteko musikaren edota Frantziako kantagintzaren oihartzunak biltzen diren. Esan daiteke Arzuaga bere ahots propio eta berezia aurkitu duela urte hauetan zehar. Horrez gain, instrumentu bat baino gehiago menperatzen dituen musikaria da: pianoa, gitarra, soinu txikia, akordeoia, aho-soinua…\nExkixu talde arrakastatsuan trikiarekin eta Mikel Urdangarinen lehen diskoetan parte hartu zuen, baita Une Latzak taldearekin ere, harik eta bakarkako kantu egile ibilbideari ekin zion arte. Orain arte hiru disko kaleratu ditu bere izenpean ('Argi izpi bat' eta 'Smog', biak Gaztelupeko Hotsak-ekin eta `El perro corredor´ Ediciones Negruzco-rekin) eta beste bi ('Lagun eroa' eta 'Unibertsoa gu') Mara izenpean, bere kantuak interpretatzeko Arzuagak sortutako 'pertsonaia' edo alter egoa. Luis Vil musikariarekin 'Mara-Mara' izeneko lan ederra kaleratu zuten, “Paperezko loreak” kortoa musikatzen kolaboratzen ari zirela sortutako ideiatik.\nLaboaren Uztaila ekimen autogestionatua da. “Inolako diru-laguntzarik gabe egiten denez, betiko lez txapela pasako da kontzertuetan ikusleek borondatea jar dezaten”. Gastuei aurre egiteko trukean ordea zer irabazia izango den ekimena ere antolatu dute. “Musikariek laguntza eskaini dute beraien diskak oparituz eta diska hauen sorta ederrak zozketatuko dira uztailaren 5 eta 26ko kontzertuetan. Zozketarako boletoak jada salgai daude, nahi dituenak herriko festa edo ekintzatan aurkituko gaitu saltzen”. Gaineratu dutenez, “Zozketarako talde eta bakarlari mordo baten diskak ditugu dagoeneko eta zerrenda luzatuz doa: eMe, Don Inorez, Zozo, Joseba Tapia, Joseba Irazoki, Mikel Uraken, Zaparra, Kezka, Erokomeri, Odolaren Mintzoa, Rukula, Sokartean, Hotzikara, Mendeku Itxua, Desegin, Izeberg…. Boletorik ba al daukank????”.\nEmanaldiak ostegunero, Laboaren Uztailan\nTokia: Mikel Laboa plaza (eguraldi txarrarekin, Sutegin).\n-Uztailak 5, Igor Arzuaga (Mara bakarlaria).\n-Uztailak 12, Joseba Irazoki.\n-Uztailak 19, Mikel Uraken.\n-Uztailak 26, Sokartean.


Nestor Basterretxearen eskultura, 1609ko sorgin-ehizak jazarritako emazteak omentzeko — Gaztezulo\nNestor Basterretxearen eskultura, 1609ko sorgin-ehizak jazarritako emazteak omentzeko\nNestor Basterretxearen eskultura, 1609ko sorgin-ehizak jazarritako emazteak omentzeko https://www.gaztezulo.eus/albisteak/nestor-basterretxearen-eskultura-1609ko-sorginehizak-jazarritako-emazteak-omentzeko https://www.gaztezulo.eus/albisteak/nestor-basterretxearen-eskultura-1609ko-sorginehizak-jazarritako-emazteak-omentzeko/@@download/image/20102182700Lapurdi_1609-2009.jpg\nBermeoko artistaren oroitarria Senpere herrian paratuko dute datorren otsailaren 27an, De Lancre inkisidoreak bere jujamenduak egiteko erabili zuen jauregiaren parean dagoen 1609ko plaza izeneko enparantzan, hain zuzen.\nBadira 400 urte Lapurdiko emazteek jasandako bidegabekeria salatuko eta gogoraraziko duen obra bakarra izanen da Basterretxearena, Europa osoan ez baitago halakorik.\nJean Mixel Bedaxagar Lapurdi 1609-2009 batzordeko sortzailearen aburuz, "artistek laguntzen dute gure memoria historikoa gordetzen eta gure kultura azkartzen", eta halako ekimenak ezinbestekotzat jotzen ditu Lapurdin "euskal kulturaren folklorizazioari aurre egiteko".\nOtsailaren 27, beraz, oroitarriaren estreinaldiaren karietara, ospakizun handia eginen dute Senperen. Nahi adina musika, dantza, kanta eta mintzaldi izango ditu eskura bertaratzen den orok. Bedaxagarrek dioen bezala, ohar gaitezen jujatuak, preso altxatuak eta erreak izan ziren emazte horiek gure arbasoak baizik ez zirela.


Borondatzeko euskal lankideei laguntzak (2016) - Eusko Jaurlaritza - Euskadi.eus\nEbazpen honen xedea da euskal lankideentzako laguntzen deialdia egitea 2016. urterako.\nUrtean emandako diru-laguntzaren % 50 diru-laguntza esleitutakoan ordainduko da. Laguntzaren beste % 50a, urteko guztizko aurrekontuaren % 40 erabili dela justifikatu ondoren ordainduko da.\nEBAZPENA, 2016ko maiatzaren 4koa, Kanpo Harremanetarako idazkari nagusiarena, 2016. urterako euskal lankideentzako laguntzen deialdia egiten duena. Deialdiaren araudia 124/2005 DEKRETUA, maiatzaren 31koa, Garapenean Lankide izateko eta Laguntzeko Fondoaren pentzutan borondatezko euskal lankideei laguntzak ematea arautzen duena. Araudia\nProprosamen teknikoa (DOC, 916 KB)\nAurrekontua (XLS, 45 KB)\nBaldintzak eta egiaztapenak (DOCX, 451 KB)\nEskuliburua: Izapide presentziala (DOC, 3 MB)


Pentsioaren sortzapena eta ordainketa\nLI eta LG-gatiko prestazioek badute aparteko pagarik?\nNoiz sortzen da aparteko pagetarako eskubidea?\nZein kasutan egiten da aparteko pagaren azken kitatzea eta zelan kalkulatzen da berau?\nZein kasutan onartzen da postazko igorpena pentsioen ordainketarako?\nNola egiten da lekuz aldarazitako edo atzerrian bizi diren pentsioen titularren ordainketa?\nZein kasutan da beharrezkoa eskatzea GSIN-n sortutako eta ordaindu bako pentsioaren ordainketa?\nPentsioak lan-istripu edo laneko gaixotasunaren ondorio direnean, ekaineko eta azaroko aparteko bi pagak ohiko hilekoan hainbanatuta daude, pentsio hauek 12 pagatan ordaintzen baitira.\nSortzapen epea ondoko daten artean izango da:\nHurrengo ekitaldiko ekainaren 1a eta maiatzaren 31 artean, biak barne, ekaineko aparteko paga bada.\nEkainaren 1a eta azaroaren 30a artean, biak barne, azaroko aparteko paga bada.\nPentsioa egun bakar batean ordaintzea nahikoa izango da dagokion ohiz kanpoko ordainketaren seirena zenbatzeko.\nLaguntza bukatu denean, bajan dagoenean edo hura eten denean, edozein arrazoirengatik, aparteko ordaina baja edo etena egiteko adostu den hilaren 1ean jasoko da, edo amaitzeko arrazoiaren hilaren 1ean.\nAbenduaren (ekaineko aparteko ordaina) edo ekainaren (azaroko aparteko ordaina) eta etena edo amaiera gertatu den hilaren arteko hile bakoitzarengatik seiren bat jasoko da. Seiren bakoitza etetea edo iraungipena adostu den hilabeteari dagokion ohiko pentsioaren zenbatekoa kontuan hartuta kalkulatuko da.\nPrestazioaren titularrak bere bizilekuan prestazioa jasotzeko beste biderik edo modurik ez duenean baino ez.\nPentsioaren ordainketa, titularrak hala eskatuta, mugaeguneratutako hiruhileko edo seihileko naturaleko egin daiteke, nahiz eta honen ordainketa hilekoa izan, eta inola ere ez onuradunaren aldeko interesik sortzen bada.\nGizarte Segurantzako prestazioen onuradun bat hiltzen denean, aitortutako eta jaso bako pentsioaren eskaera beharrezkoa izango da eta honen ordainketa kontu korronte edo aurrezki libreta ez den beste era batean egiten bada edo kontua itxita badago.\nEskaera legezko aldeak eskaturik egingo da eta, egoki bada, jaraunspen-komunitatearen izenean ordainduko da.